রূপরাম ধর্মমঙ্গল কাব্য কবিতা মিলনসাগর Roopram DHARMA MANGAL KABYA Poetry Milansagar
রূপরাম চক্রবর্তীর ধর্মমঙ্গল কাব্য
কবি রূপরাম চক্রবর্তীর ধর্মমঙ্গলের পরিচিতির পাতায় . . .
রূপরামের ধর্মমঙ্গল কাব্যের সূচি
রূপরামের ধর্ম্মমঙ্গল
|| আখড়া পালা ||
পৃষ্ঠা   ১  ২  ৩  ৪  ৫  ৬  ৭  ৮
দক্ষিণ চালনা পর সম্বলিত উরু |
তুমি হবে আপনি লাউসেন- মল্লগুরু ||
চল চল হনুমান না কর বিলম্ব |
রামরাজা রাবণ তোমার জানে দম্ভ ||
পিতা তোর পবন অঞ্জনাবতী মা |
এত শুনি হনুমান উলসিত গা ||
কহিতে বলিতে বীর হৈল মল্লরূপ |
বিধি আর শঙ্কর দরপী হৈল চুপ ||
সাক্ষাত হইল মল্ল একলাই লড়ে |
দরশনে সুমেরু পর্বত খস্যা পড়ে ||
পরিল চালনা ধুতি মল্লডোর বানা |
বরুণ আপনি দিল ডানি কানে সোনা ||
বাসুকির মাথায় মগজ মণি ছিল |
সিন্দুর সহিত হার হনুমানে দিল ||
ময়না করিল যাত্রা হনুমন্ত মাল |
চল্যা যাত্যে পায়ে কাঁপে আকাশ পাতাল ||
অতি বৃদ্ধ মল্লবেশ পয়ান তুরিত |
নাসিকাশিখর ঊনু নয়ান গলিত  ||
গমন জিনিয়া হরি বিষ্ণুপদতলে  |
দেখা দিল দক্ষিণ ময়না নদীকূলে ||
নয়ানে দেখিল বীর ময়না নগর |
দ্বিজ রূপরাম গান-অনাদ্যের বর ||
একমনে শুন সভে ধর্ম ইতিহাস |
দুমন করিলে হয় ধনপুত্র নাশ ||
মল্লরূপে দেখা দিল বীর হনুমান |
অতি বৃদ্ধ রূপ ধরি ধীরে ধীরে যান ||
নানা ধনে পরিপূর্ণ দেখিল ময়না |
লক্ষপতি নিবসে লঙ্কায় লেনা দেনা ||
প্রবাল মুকুতা হীরা গড়াগড়ি যায়  |
মইশর মাসে-ধান বাখারে লুটায় ||
কোন ঠাঁই নাটো নাচে কোন ঠাঁই গীত |
কেহ দান ধ্যান করে-ধর্মের পিরিত ||
ধর্ম্মের গাজনে বাদ্য বাজে নানা ঠাঁই |
ঘরে ঘরে ব্রাহ্মণ চন্ডাল ভেদ নাই ||
সধবা বিধবা আদি যত নারীগণ |
নৌতন কলিকা ছটা অঙ্গের বরণ ||
সর্বলোক সুবর্ণ ঝারিতে জল খায় |
কলধৌত পাত্র কত গড়াগড়ি যায়   ||
প্রতি চালে চালে দেখি ধবল পতাকা |
রাকা সুধা করি যেন উড়িছে বলাকা ||
শহরে শহরে শুনি রণতুর কাড়া |
আশি বাজার এড়াইল বিশাশয় পাড়া ||
রাজার দরবারে বীর দিল দরশন |
মল্ল দেখি কর্ণসেন সবিস্ময় মন   ||
তিনবার চরণ কমলে প্রণিপাত |
নিবেদন বিশেষ সমুখে জোড়হাথ  ||
জয়পতি মন্ডল আদি যত প্রজাগণ |
মল্ল দেখি বিস্ময় গণিল সর্বজন ||
কর্ণসেন রাজা বলে দিবে পরিচয়  |
কি নাম কোথায় বাড়ী মল্ল মহাশয়  ||
এত শুনি হনুমান মারুতনন্দন |
পরিচয় কল্পনা বলেন বিচক্ষণ ||
হস্তিনানগরে বাড়ী বীরমল্ল নাম |
শিশুকাল হৈতে মোর উপাসনা রাম  ||
.                                                   আখড়া পালার পরের পৃষ্ঠায় . . .
.                                                                 এই পাতার উপরে . . .
মিলনসাগর
১    বন্দনা  পালা
.          গনেশ বন্দনা
.          ধর্ম্ম বন্দনা
.          ঠাকুরাণী বন্দনা
.          চৈতন্য বন্দনা
.          সরস্বতী বন্দনা
.          বিপ্র বন্দনা
.          দিগ্ বন্দনা
২   আত্মকাহিনী
৩   স্থাপনা পালা
৪    আদ্য ঢেকুর পালা
.           গজেন্দ্র মোক্ষণ
৫    রঞ্জার বিবাহপালা
৬   লুইচন্দ্র পালা
৭   শালেভর পালা
৮   লাউসেনের জন্মপালা
.            পরিশিষ্ট, জন্মপালা
৯   লাউসেন চুরিপালা
১০ আখড়া পালা
১১ ফলানির্মাণ পালা
১২ মল্লবধ পালা
১৩ বাঘজন্মপালা
১৪ বাঘবধ পালা
১৫ জামতি পালা
১৬ গোলাহাটপালা
১৭ হস্তিবধপালা
১৮ কাঙুরযাত্রাপালা
১৯ কলিঙ্গাবিভাপালা
২০ লৌহগন্ডারপালা
২১ কানড়াবিভাপালা
২২ অনুমৃতাপালা
২৩ ইছাইবধপালা
২৪ অঘোরবাদলপালা
২৫ জাগরণপালা
২৬ স্বর্গারোহণপালা